Tisztelt Munkatársam!

Tekintettel:

* az egyre súlyosbodó járványügyi helyzetre,
* a pozitív teszttel rendelkező kollégák növekvő számára,
* és azok közvetlen kapcsolatainak lehetetlenné váló követésére,
* valamint az előforduló, egyre súlyosabb esetekre,

az alábbiakban felidézek néhány fontos tudnivalót:

**Kötelezettségek fertőzés vagy ennek gyanúja esetén:**

**Amennyiben valakinek:**

* vírusos betegségre utaló tünetei vannak (például, de nem csak: köhögés, torokfájás, láz, hasmenés, hányinger, légzési nehézség, szaglás vagy ízlelés elvesztése, nagyfokú fáradtságérzet, stb.);
* vagy: SARS-CoV-2-vel (korábbi nevén COVID-19) diagnosztizálták;
* vagy: közvetlen kapcsolatban állt vagy áll egy SARS-CoV-2-vel diagnosztizált személlyel

**akkor kötelessége:**

1) Távol maradni az egyetemtől és önkéntes, azonnali (otthoni) elkülönítésbe / karanténba vonulni,

2) Telefonon értesíteni a családorvosát és követni utasításait,

3) Értesíteni a közvetlen munkahelyi felettesét az egyetemen,

4) Értesíteni a kari felelőst a [balazs@ms.sapientia.ro](mailto:balazs@ms.sapientia.ro) emailcímen vagy a 0721104612-es telefonszámon, és kitölteni a közvetlen kapcsolatokról szóló kérdőívet.

**Maszkról:**

Jelenleg az épületeken belül is és a szabadban is kötelező a maszkviselés.

A maszk elsősorban embertársainkat védi, és csak másodsorban a viselőjét.

Ha ragaszkodunk ahhoz, hogy valakinek a társaságában kávézzunk, cigarettázzunk, étkezzünk és megbecsüljük az illetőt, akkor csak addig vegyük le / húzzuk le a maszkot, amíg feltétlenül szükséges.

**Fertőtlenítésről:**

Saját mikrokörnyezetünkben gondoskodjunk a felületek, használati eszközök naponként többszöri letörléséről / tisztításáról.

Bármely terembe való belépéskor és kilépéskor is fertőtlenítsük a kezünket.

**Találkozásokról:**

Lehetőleg kerüljük a személyes találkozást. Ha ez mégis feltétlenül szükséges, akkor mindkét fél viseljen maszkot, és tartsa be az egymástól való 2 m-es távolságot (szabadban is!).

A személyes találkozás / beszélgetés javasolt időtartama néhány perc, de semmiképpen ne haladja meg a 15 percet.

Találkozás előtt és után is szellőztessük ki a termet kb. 10 percig.

Mellőzzük az udvariassági látogatásokat, ezeket korlátozzuk az internetes / telefonos változatukra.

Ha mód van rá, egy légtérben csak egy személy tartózkodjon.

Javasolt, hogy jegyezzük fel naponta, hogy kivel találkoztunk, mert utólag, az esetleges ankét során, nehéz felidézni, hogy pl. két héttel korábban kikkel találkoztunk és milyen körülmények között.

**Hasznos linkek:**

https://stirioficiale.ro/informatii

<https://ms.sapientia.ro/hu/utmutato-2020>

Jó egészséget kíván: Balázs Mihály.